Vrou in hof vir moord op AmerikanerArgieffoto ŉ Vrou wat daarvan verdink word dat sy Christopher “Norm” Bates (41), ŉ Amerikaanse konsulaatwerker, vermoor het, het Dinsdag in die Johannesburg-landdroshof verskyn. Lerato Mogapi (29) word daarvan verdink dat sy op 13 Januarie Bates met ŉ skerp voorwerp in sy woonstel doodgesteek het. Bates het in die Oxford Gardens-woonstelle in Illovo gebly. Bates is verskeie kere gewond en het op die toneel gesterf. ŉ Vrou het na bewering vir Mogapi op die toneel met ŉ mes in die hand gesien. Die saak is tot 19 Februarie uitgestel sodat Mogapi se identiteit bepaal kan word, aangesien sy glo haar identiteitsdokument verloor het. Sy bly in aanhouding tot dan.